Facebook ijtimoiy tarmog‘i asoschisi Mark Tsukerberg yangi tug‘ilgan qizalog‘i Maksning suratlarini e’lon qildi. U qizi bilan tushgan suratlarni ijtimoiy tarmoqqa 8 dekabrda joylashtirgan. U surat ostida “Kichkintoy Maks bilan quvonch to‘la”, deb izoh qoldirgan. Ushbu surat ijtimoiy tarmoq foydalanuvchilarining uch millionta “layk”iga sazavor bo‘lgan. Ma’lumot uchun, 2 dekabrda Tsukerbergning rafiqasi Pristsilla Chan qiz farzandni dunyoga keltirgan edi.